Rikunarita-ORG/Wikinium huggingface dataset:
# รักบี้ 7 คนยุโรปโทรฟี 2022

| รักบี้ 7 คนยุโรปโทรฟี 2022 |
| --- |
| เจ้าภาพ |  โครเอเชีย  ฮังการี |
| วันที่ | 11–19 มิถุนายน 2022 |
| จำนวนประเทศ | 12 |
| อันดับหลังจบการแข่งขัน |
| ชนะเลิศ |  ไอร์แลนด์ |
| รองชนะเลิศ |  อังกฤษ |
| อันดับที่ 3 |  เวลส์ |
| รายละเอียดซีรีส์ |
| จำนวนนัด | 68 |
| ← 2021 2023 →  |

การแข่งขัน**รักบี้ 7 คนยุโรปโทรฟี 2022** (อังกฤษ: *2022 Rugby Europe Sevens Trophy*) เป็นดิวิชั่นที่สองของรักบี้ 7 คนฤดูกาล 2022 ของรักบี้ยุโรป ครั้งนี้จัดโดยเมืองซาเกร็บ และ บูดาเปสต์ ในวันที่ 11–12 มิถุนายน และ 18–19 มิถุนายน สองทีมที่มีอันดับสูงสุดได้รับการเลื่อนชั้นสู่ซีรีส์แชมเปี้ยนชิพปี ค.ศ. 2023 สองทีมที่มีคะแนนน้อยที่สุดจะตกชั้นไปแข่งขันในรายการคอนเฟอร์เรนซ์ 2023

ยูเครนมีกำหนดเข้าร่วมการแข่งขันครั้งนี้ แต่ถอนตัวออกไปหลังจากการรุกรานยูเครนของรัสเซีย ทำให้เดนมาร์กที่ตกชั้นในการแข่งขันโทรฟี 2021 ได้รับโควต้าเลื่อนชั้นมาแทนที่ นอกจากนี้ อังกฤษ, ไอร์แลนด์ และ เวลส์ ได้เข้าร่วมในการแข่งขันนี้หลังจากการตกชั้นจากแชมเปี้ยนชิพซีรีส์เนื่องจากความล้มเหลวจากการแข่งขันใน การแข่งขันชิงแชมป์ซีรีส์ปี 2021 และเข้าร่วมในโอลิมปิกฤดูร้อน 2020 แทน ซึ่งจัดขึ้นตั้งแต่วันที่ 26 กรกฎาคมถึง 31 กรกฎาคม ค.ศ. 2021

ทีมที่ดีที่สุดในการจัดอันดับหลังจบการแข่งขันของซีรีส์ที่ยังไม่ผ่านเข้ารอบรักบี้ 7 คนชิงแชมป์โลก รอบคัดเลือกโซนยุโรป 2022 ได้ถูกเพิ่มเข้าไปในการแข่งขันที่จะจัดขึ้นใน บูคาเรสต์ ในเดือนกรกฎาคม

ไอร์แลนด์ ชนะการแข่งขันและได้เลื่อนชั้นสู่การแข่งขันชิงชนะเลิศพร้อมกับอังกฤษทีมอันดับที่สอง ลัตเวีย และ บัลแกเรีย ตกชั้นไปแข่งขันรายการคอนเฟอร์เรนซ์

## กำหนดการแข่งขัน

| วันที่ | สถานที่ | สนาม | ชนะเลิศ |
| --- | --- | --- | --- |
| 11–12 มิถุนายน | ซาเกร็บ | เอ็นเอชซี สเตปัน สปายิช |  ไอร์แลนด์ |
| 18–19 มิถุนายน | บูดาเปสต์ | ศูนย์รักบี้บูดาเปสต์ |  ไอร์แลนด์ |

## อันดับหลังจบการแข่งขัน

| คำอธิบาย |
| --- |
| เลื่อนขั้นสู่แชมเปียนชิป 2023 |
| ตกชั้นสู่คอนเฟอร์เรนซ์ 2023 |
| ผ่านเข้ารอบคัดเลือกชิงแชมป์โลกโซนยุโรป 2022 |

รักบี้ 7 คนยุโรปโทรฟี 2022|   อันดับ | รายการทีม |  ซาเกร็บ |  บูดาเปสต์ | คะแนนรวม |
| --- | --- | --- | --- | --- |
| 1 |  ไอร์แลนด์ | **20** | **20** | **40** |
| 2 |  อังกฤษ | 18 | 18 | **36** |
| 3 |  เวลส์ | 16 | 16 | **32** |
| 4 |  โรมาเนีย | 12 | 14 | **26** |
| 5 |  ฮังการี | 14 | 8 | **22** |
| 6 |  สวีเดน | 8 | 10 | **18** |
| 7 |  โครเอเชีย | 3 | 12 | **15** |
| 8 |  อิสราเอล | 10 | 4 | **14** |
| 9 |  ลักเซมเบิร์ก | 6 | 6 | **12** |
| 10 |  เดนมาร์ก | 4 | 1 | **5** |
| 11 |  ลัตเวีย | 2 | 3 | **5** |
| 12 |  บัลแกเรีย | 1 | 2 | **3** |

## หมายเหตุ

## อ้างอิง

## แหล่งข้อมูลอื่น

* Zagreb tournament page
* Budapest tournament page
# กีฬาท้าความเร็ว

การแข่งขันรถฟอร์มูลา วัน(รูเบน บาริเชลโล ในรถแข่งรุ่น Honda RA108 ในการแข่งขัน 2008 Australian Grand Prix)
การแข่งขันรถMotoGP(วาเลนตีโน รอสซี มอนส์เตอร์ เอเนอร์จี ยามาฮ่า โมโตจีพี ทีม)
รถแข่งแรลรีรุ่นฟอร์ด โฟกัส ในการแข่งขัน 2010 Rally Finland
**กีฬาท้าความเร็ว** (อังกฤษ: *motorsport*) เป็นกลุ่มของการแข่งขันที่ใช้ยานพาหนะในการแข่งความเร็ว หรือไม่ใช่การแข่งความเร็ว ซึ่งกีฬาท้าความเร็ว ยังรวมถึงการแข่งจักรยานยนต์โดยเฉพาะและรวมถึงการแข่งที่ไม่ใช้ถนน ตัวอย่างเช่น มอเตอร์ครอส

## การแข่งความเร็ว

Finnish speedway riders in the Speedway Extraliiga competition
An F1 powerboat rounding a buoy
กีฬาท้าความเร็วมีความเกี่ยวข้องกับการแข่งความเร็วทาบซึ่งกันและกันโดยรวมถึง

* การแข่งรถยนต์
* Motor rallying
* การแข่งจักรยานยนต์
* Air racing
* Kart racing
* Boat racing
* การแข่งเรือโฮเวอร์คราฟต์
* Lawn mower racing
* Snowmobile racing
* Truck racing

## ไม่ใช่การแข่งความเร็วในกีฬาท้าความเร็ว

เป็นรูปแบบของกีฬาท้าความเร็วที่ไม่ไช่การแข่งความเร็วรวมถึง การดริฟต์, regularity rally, motorcycle trials, gymkhana, Freestyle Motocross และ tractor pulling

## ดูเพิ่ม

* รายชื่อกีฬาท้าความเร็วชิงแชมป์

## อ้างอิง
# มาดามรอล็อง

| มารี-ฌาน รอล็อง เดอ ลา ปลาเตียร์ Marie-Jeanne Roland de la Platière |
| --- |
|  |
| เกิด | มารี-ฌาน ฟลีปง (1754-03-17)17 มีนาคม ค.ศ. 1754 กรุงปารีส ราชอาณาจักรฝรั่งเศส |
| เสียชีวิต | 8 พฤศจิกายน ค.ศ. 1793(1793-11-08) (39 ปี) ปลัสเดอลาเรวอลูว์ซียง กรุงปารีส สาธารณรัฐฝรั่งเศส |
| อาชีพ | นักกิจกรรมการเมือง, ผู้จัดซาลง, นักเขียน |
| คู่สมรส | ฌ็อง-มารี รอล็อง เดอ ลา ปลาเตียร์ (สมรส 1780; เสียชีวิต 1793) |
| ลายมือชื่อ |
|  |

**มารี-ฌาน รอล็อง เดอ ลา ปลาเตียร์**  (ฝรั่งเศส: *Marie-Jeanne Roland de la Platière*) นามเดิมว่า **มารี-ฌาน ฟลีปง** (*Marie-Jeanne Phlipon*) หรือนิยมเรียก **มาดามรอล็อง** (*Madame Roland*) เป็นนักเขียน, ผู้จัดซาลง (เสวนาสโมสร) และนักกิจกรรมในช่วงการปฏิวัติฝรั่งเศส

เดิมทีนางใช้ชีวิตอย่างธรรมดาและสงบในชนบทร่วมกับสามีซึ่งเป็นนักเศรษฐศาสตร์ เมื่อการปฏิวัติฝรั่งเศสปะทุขึ้นใน ค.ศ. 1789 นางจึงเริ่มสนใจการเมือง นางเข้าร่วมช่วงแรกของการปฏิวัติในลียง ในช่วงนี้เองที่นางเริ่มรู้จักนักการเมืองและนักหนังสือพิมพ์หลายคน ต่อมาใน ค.ศ. 1791 นางกับสามีย้ายไปยังกรุงปารีส นางกลายเป็นหนึ่งในแกนนำของฌีรงแด็ง กลุ่มการเมืองปฏิวัติสายกลาง นางได้รับการยอมรับว่าเป็นผู้มีความสามารถในการเจรจาและการวิ่งเต้น เสวนาสโมสรได้รับการจัดขึ้นที่บ้านในปารีสหลายครั้งต่อสัปดาห์ มีนักสาธารณรัฐนิยมหลายคนเข้าร่วม ซึ่งรวมถึงรอแบ็สปีแยร์ และโทมัส เพน ระหว่างการเสวนานี้ นางจะนั่งอ่านหนังสือหรือเย็บปักถักร้อยที่โต๊ะ นางไม่เคยมีส่วนร่วมในบทสนทนาแต่ตั้งใจฟังอย่างดี

ในขณะที่หญิงนักกิจกรรมหญิงคนอื่นรณรงค์เรื่องสิทธิทางการเมืองของสตรี แต่รอล็องไม่ได้รณรงค์ในด้านนี้ นางเชื่อว่าสตรีควรจะมีบทบาททางด้านการบ้านการเมืองให้น้อยที่สุด หลายคนมองว่าความคิดและการกระทำของเธอย้อนแย้งกัน เพราะตัวเธอเองก็มีบทบาทสำคัญในกลุ่มฌีรงแด็ง เมื่อสามีได้เป็นรัฐมนตรีกระทรวงมหาดไทยใน ค.ศ. 1792 อิทธิพลของนางก็มากขึ้นตาม นางมีอำนาจครอบงำสามี โดยเป็นผู้ดูแลเอกสาร จดหมาย ตลอดจนร่างสุนทรพจน์ แม้กระทั่งออกความเห็นการแต่งตั้งบุคคลดำรงตำแหน่งต่าง ๆ นางมองว่าการใช้กำลังถึงขั้นเกิดสงครามกลางเมืองเป็นเรื่องยอมรับได้เพื่อทำการปฏิวัติในอุดมคติให้สำเร็จ และเมื่อสงครามกับต่างชาติปะทุขึ้น นางจึงผิดใจกับรอแบ็สปีแยร์ที่คัดค้านสงคราม นางถูกนักสื่อสารมวลชนอย่างมาราและเอแบร์กล่าวโจมตีอย่างสาดเสียเทเสียในช่วงการแย่งชิงอำนาจระหว่างฌีรงแด็งกับลามงตาญ

ในเช้าวันที่ 1 มิถุนายน ค.ศ. 1793 นั้นเอง นางถือเป็นสมาชิกฌีรงแด็งคนแรกที่ถูกจับกุม ซึ่งตามมาด้วยการหว่านจับกุมสมาชิกฌีรงแด็งอีกจำนวนมาก นางถูกกิโยตีนในอีกห้าเดือนถัดมา เมื่อสามีซึ่งกำลังซ่อนตัวอยู่ในเมืองรูอ็องทราบข่าวการประหาร เขาก็ฆ่าตัวตายตามนาง

## อ้างอิง
# หลุยส์ อ็องตวน ดยุกแห่งอ็องแกง

| หลุยส์ อ็องตวน เดอ บูร์บง |
| --- |
| *ดยุกแห่งอ็องแกง* |
|  |
| ประสูติ | (1772-08-02)2 สิงหาคม ค.ศ. 1772 ชาโตเดอช็องตียี ประเทศฝรั่งเศส |
| สวรรคต | 21 มีนาคม ค.ศ. 1804(1804-03-21) (31 ปี) ชาโตเดอแว็งแซน ประเทศฝรั่งเศส |
| ฝังพระศพ | Sainte-Chapelle de Vincennes |
| คู่อภิเษก | ชาร์ลอต เดอ โรอ็อง (สมรส 1804) |
| ราชวงศ์ | บูร์บง-กงเด |
| พระราชบิดา | หลุยส์ อ็องรี เดอ บูร์บง, เจ้าชายแห่งกงเด |
| พระราชมารดา | Bathilde d'Orléans |
| ลายพระอภิไธย |  |

**หลุยส์-อ็องตวน-อ็องรี เดอ บูร์บง-กงเด** (ฝรั่งเศส: *Louis-Antoine-Henri de Bourbon-Condé*) ผู้มียศขุนนางตั้งแต่เกิดเป็น **ดยุกแห่งอ็องแกง** (*duc d'Enghien*) เป็นสมาชิกราชวงศ์บูร์บงแห่งฝรั่งเศสที่เป็นที่รู้จักจากการสิ้นพระชนม์มากกว่าตอนยังมีพระชนม์ชีพ พระองค์ถูกประหารแบบไม่มีหลักฐานโดยคำสั่งของนโปเลียน โบนาปาร์ต กงสุลเอกแห่งฝรั่งเศส ซึ่งกล่าวหาว่าเขาสบคบคิดกับอังกฤษในการประทุษร้ายต่อนโปเลียน

## พระประวัติ

เจ้าชายหลุยส์ อ็องตวนตอนยังทรงพระเยาว์ โดย L. L. Schilly
ดยุกแห่งอ็องแกงเป็นพระโอรสองค์เดียวของหลุยส์ อ็องรี เดอ บูร์บง กับ Bathilde d'Orléans ในฐานะสมาชิกของราชวงศ์บูร์บงที่ปกครองอยู่ พระองค์จึงเป็นเจ้าชายสืบสายพระโลหิต โดยประสูติที่ชาโตเดอช็องตียี

## อ้างอิง

* Charles Esdaile (2009). *Napoleon's Wars: An International History*. Penguin. pp. 190–93. ISBN 9781101464373.
* David Nicholls (1999). *Napoleon: A Biographical Companion*. ABC-CLIO. pp. 94–95.
* Schroeder, Paul W. *The Transformation of European Politics 1763-1848* (1996), pp 248–51

## แหล่งข้อมูลอื่น

* "Enghien, Louis Antoine Henri de Bourbon, Duc d'" . *New International Encyclopedia*. 1905.
# คริสต์ศตวรรษที่ 12

|  |  |
| --- | --- |
| **คริสต์สหัสวรรษ:** | 2 |
| **คริสต์ศตวรรษ:** | * 11
* คริสต์ศตวรรษที่ 12
* 13
 |
| **คริสต์ทศวรรษ:** | * 1100
* 1110
* 1120
* 1130
* 1140
* 1150
* 1160
* 1170
* 1180
* 1190
 |

**คริสต์ศตวรรษที่ 12** อยู่ระหว่างปี ค.ศ. 1101 ถึง ค.ศ. 1200

## ทศวรรษและปีคริสต์ศักราช

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1090** | 1090 | 1091 | 1092 | 1093 | 1094 | 1095 | 1096 | 1097 | 1098 | 1099 |
| **1100** | 1100 | 1101 | 1102 | 1103 | 1104 | 1105 | 1106 | 1107 | 1108 | 1109 |
| **1110** | 1110 | 1111 | 1112 | 1113 | 1114 | 1115 | 1116 | 1117 | 1118 | 1119 |
| **1120** | 1120 | 1121 | 1122 | 1123 | 1124 | 1125 | 1126 | 1127 | 1128 | 1129 |
| **1130** | 1130 | 1131 | 1132 | 1133 | 1134 | 1135 | 1136 | 1137 | 1138 | 1139 |
| **1140** | 1140 | 1141 | 1142 | 1143 | 1144 | 1145 | 1146 | 1147 | 1148 | 1149 |
| **1150** | 1150 | 1151 | 1152 | 1153 | 1154 | 1155 | 1156 | 1157 | 1158 | 1159 |
| **1160** | 1160 | 1161 | 1162 | 1163 | 1164 | 1165 | 1166 | 1167 | 1168 | 1169 |
| **1170** | 1170 | 1171 | 1172 | 1173 | 1174 | 1175 | 1176 | 1177 | 1178 | 1179 |
| **1180** | 1180 | 1181 | 1182 | 1183 | 1184 | 1185 | 1186 | 1187 | 1188 | 1189 |
| **1190** | 1190 | 1191 | 1192 | 1193 | 1194 | 1195 | 1196 | 1197 | 1198 | 1199 |
| **1200** | 1200 | 1201 | 1202 | 1203 | 1204 | 1205 | 1206 | 1207 | 1208 | 1209 |
# ราชอาณาจักรไซปรัส

| ราชอาณาจักรไซปรัส*Royaume de Chypre* Βασίλειον τῆς Κύπρου *Vasíleion tîs Kýprou* |
| --- |
| ค.ศ. 1192–ค.ศ. 1489 |
|
Top: Royal banner of Janus of Cyprus (15th century) Bottom: Flag according to Book of All Kingdoms (1350)

Coat of arms (declaring a claim to reign over the former kingdoms of Cilicia and Jerusalem)

 |
| ราชอาณาจักรไซปรัสในปี ค.ศ. 1360 |
| สถานะ | ราชอาณาจักร |
| เมืองหลวง | นิโคเซีย |
| ภาษาทั่วไป | ฝรั่งเศส กรีก |
| ศาสนา  | คริสต์ละติน คริสต์กรีก |
| การปกครอง | ราชาธิปไตยแบบศักดินา |
| พระมหากษัตริย์ |   |
|  |
| • 1192–1194  | กีแห่งลูซิยอง |
| • 1474–1489  | กาเตรีนา กอร์นาโร |
|  |
| ประวัติศาสตร์ |   |
|  |
| • ก่อตั้ง  | ค.ศ. 1192 |
| • สิ้นสุด  | ค.ศ. 1489 |
|  |
|

|  |  |
| --- | --- |
| **ก่อนหน้า** | **ถัดไป** |
|

|  |  |
| --- | --- |
|  | จักรวรรดิไบแซนไทน์ |

 |

|  |  |
| --- | --- |
| เวนิสไซปรัส |  |

 |

 |

**ราชอาณาจักรไซปรัส** (อังกฤษ: *Kingdom of Cyprus*) เป็นอาณาจักรครูเสด (Crusader kingdom) ที่ตั้งอยู่บนเกาะไซปรัสที่รุ่งเรืองในสมัยกลางและปลายสมัยกลางระหว่าง ค.ศ. 1192 จนถึง ค.ศ. 1489 โดยการปกครองโดยราชวงศ์ลูซีย็อง (House of Lusignan)

## ประวัติ

ไซปรัสถูกพระเจ้าริชาร์ดที่ 1 แห่งอังกฤษ พิชิตในปี ค.ศ. 1191 ในสงครามครูเสดครั้งที่ 3 จากไอแซ็ค คอมเนนัสแห่งไซปรัสผู้เป็นข้าหลวงท้องถิ่นที่ประกาศตนเป็นจักรพรรดิแห่งจักรวรรดิไบแซนไทน์ หลังจากทรงได้ไซปรัสมาแล้วพระเจ้าริชาร์ดก็ทรงขายให้แก่อัศวินเทมพลาร์ผู้ขายต่อให้กับกีแห่งลูซีย็อง พระมหากษัตริย์เยรูซาเลมในปี ค.ศ. 1192 เมื่อพระเจ้าริชาร์ดทรงประสบความล้มเหลวในการทำสงครามครูเสดและกีแห่งลูซิยอง (Guy of Lusignan) ถูกปลดจากการเป็นกษัตริย์ของราชอาณาจักรของพระมเหสีผู้สิ้นพระชนม์ไปแล้ว อัลมาริคที่ 1 แห่งไซปรัส (Amalric I of Cyprus) ขึ้นครองไซปรัสต่อมา

ประชากรกลุ่มน้อยที่เป็นโรมันคาทอลิกส่วนใหญ่ตั้งถิ่นฐานตามเมืองชายฝั่งทะเลเช่นฟามากัสตัส และในแผ่นดินลึกเข้าไปเช่นนิโคเซียที่ถือกันว่าเป็นเมืองหลวง โรมันคาทอลิกเป็นฝ่ายมีอำนาจ ขณะที่ชาวกรีกตั้งถิ่นฐานตามชนบทซึ่งคล้ายกับสภาวะในราชอาณาจักรเยรูซาเลม อีสเทิร์นออร์ทอดอกซ์และไซปรัสออร์ทอดอกซ์ที่มีอัครมุขนายกอิสระที่ไม่ขึ้นต่อผู้ใดได้รับอนุญาตให้อยู่บนเกาะแต่ก็ได้รับการกีดกันจากโรมันคาทอลิกเช่นในการเป็นเจ้าของทรัพย์สิน

## อ้างอิง

## ดูเพิ่ม

* สงครามครูเสด
# เมืองพี่น้องและเมืองแฝด

ป้ายเมืองพี่น้องและเมืองแฝดที่เมืองฟีนิกซ์ รัฐแอริโซนา
**เมืองพี่น้อง** (อังกฤษ: *Sister cities*) และ **เมืองแฝด** (อังกฤษ: *Twin cities*) เป็นคำที่ใช้เรียกเมืองที่การเจริญสัมพันธไมตรีอันดีต่อกัน (ส่วนใหญ่จะเป็นเมืองที่อยู่กันคนละประเทศ) โดยมีความร่วมมือกันระหว่างเมือง หรือระหว่างประเทศ เพื่อช่วยเหลือการพัฒนาเมืองในด้านต่าง ๆ และสนับสนุนความเข้าใจระหว่างวัฒนธรรม มีการแลกเปลี่ยนองค์ความรู้ถ่ายทอดซึ่งกันและกัน นำสิ่งอันดีที่อีกฝ่ายหนึ่งมี มาพัฒนาต่อยอดเมืองของตนเอง หรือในบางครั้ง เมืองพี่เมืองน้อง มักจะถูกตีความไปตามลักษณะเมืองที่มีความคล้ายคลึงกัน ทางด้านศิลปวัฒนธรรมประเพณี ชีวิตความเป็นอยู่ ตลอดจนสภาพสิ่งแวดล้อมของเมืองที่คล้ายคลึงกัน เราก็เรียกว่าเมืองพี่เมืองน้องได้ อย่างเช่น เมืองปายกับวังเวียง ที่มีบรรยากาศของเมืองพักกลางทางท่ามกลางขุนเขา ลำน้ำ และสายหมอกเหมือนกัน หรืออย่าง จังหวัดยโสธรกับเมืองโยชิดะ ประเทศญี่ปุ่น ที่ได้รับการเรียกว่าเป็นเมืองคู่แฝด เพราะมีประเพณีการเล่นบั้งไฟคล้ายคลึงกัน

ในเมืองไทยมีหลายจังหวัดที่มีการเจริญความสัมพันธ์อันดีเป็นเมืองพี่เมืองน้องกับเมืองต่าง ๆ ทั่วโลก หรือเป็นเมืองพี่เมืองน้องกันเองภายในประเทศ อย่างกรุงเทพมหานคร ที่สถาปนาเมืองพี่เมืองน้องระหว่างกรุงเทพมหานคร กับจังหวัดแพร่ ภายหลังจากที่ กรุงเทพฯได้ทำการบูรณปฏิสังขรณ์เสาชิงช้า โดยได้รับความร่วมมือจากจังหวัดแพร่ในการอนุญาตให้พลีต้นสักทองจำนวน 6 ต้น เมื่อวันที่ 19 พฤษภาคม พ.ศ. 2549 ที่อำเภอเด่นชัย มาทำเป็นเสาชิงช้าต้นใหม่

หรือการเจริญความสัมพันธ์ระหว่างจังหวัดสุพรรณบุรีกับเมือง Courtenay ประเทศแคนาดา ความเป็นเมืองพี่เมืองน้องระหว่างจังหวัดภูเก็ตกับเมืองนีซ ประเทศฝรั่งเศส จังหวัดเพชรบุรี กับข้อตกลงการสถาปนาความสัมพันธ์เมืองพี่ เมืองน้องระหว่างจังหวัดเพชรบุรีกับเมืองพารามัตตา ประเทศออสเตรเลีย เหล่าล้วนเป็นแบบอย่างในการพัฒนาความสัมพันธ์ระหว่างเมืองและประชากรทั้งสองประเทศให้แนบแน่นยิ่งขึ้น

## อ้างอิง

## แหล่งข้อมูลอื่น

* Town twinning in Europe's municipalities, towns and regions
* Twinning in Europe
* UK Town Twinning Portal
* "Twinnings for Tomorrow's World – A Practical Handbook" (PDF). Brussels: CEMR Council of European Municipalities and Regions. คลังข้อมูลเก่าเก็บจากแหล่งเดิม (PDF)เมื่อ 13 May 2008. สืบค้นเมื่อ 11 January 2010.
# เกาะยูบีอา

ยูบีอา (Euboea)
Εύβοια| ชื่อท้องถิ่น: Εύβοια |
| --- |
| แผนที่แบบโต้ตอบของยูบีอา (Euboea) Εύβοια |
| ภูมิศาสตร์ |
| พิกัด | ﻿ / ﻿ |
| กลุ่มเกาะ | หมู่เกาะอีเจียน |
| จุดสูงสุด | ภูเขาดิรฟี (Δίρφη) |
| การปกครอง |
| **กรีซ** |
| ประชากรศาสตร์ |
| ประชากร | 191,206 |
| ข้อมูลอื่น ๆ |
| รหัสไปรษณีย์ | 34x xx |
| รหัสพื้นที่ | 22x0 |
| ทะเบียนรถ | XA |
| เว็บไซต์ทางการ | www.naevias.gr |

**ยูบีอา** หรือ **เอเวีย** (อังกฤษ: *Euboea*; กรีกโบราณ: Εύβοια, *เอว-บอย-อา*) เป็นเกาะที่มีขนาดใหญ่ที่สุดเป็นอันดับสองในกรีซ (เป็นรองเพียงแค่เกาะครีต) มีช่องแคบเล็ก ๆ ชื่อ ช่องแคบยูริปัส (Euripus) กั้นอยู่ระหว่างเกาะยูบีอากับแผ่นดินใหญ่ของกรีซ ตัวเกาะยาวประมาณ 180 กิโลเมตร (110 ไมล์) และส่วนกว้างที่สุดมีระยะทาง 50 กิโลเมตร (31 ไมล์) สภาพภูมิประเทศของเกาะเป็นแนวเขายาว พาดจากตะวันตกเฉียงเหนือไปตะวัออกเฉียงใต้ อันเป็นส่วนหนึ่งของแนวเขาที่เริ่มต้นจากทิศตะวันของเทสซาลี แล้วลงใต้ต่อเนื่องไปจนถึงเกาะอานดรอส (Andros), ตินอส (Tinos) และ มิโคนอส (Mykonos) เกาะยูบีอามียอดเขาที่สูงที่สุดคือ ยอดเขาดิรฟี (Dirfi) ที่ความสูง 1,743 เมตร (5,719 ฟุต) ปัจจุบันเกาะยูบีอาเป็นส่วนหนึ่งของเขตปกครองยูบีอา ซึ่งรวมไปถึงเกาะสไกรอส และพื้นที่ส่วนหนึ่งของกรีซแผ่นดินใหญ่

ชื่อ *ยูบีอา* (Euboea) มาจากคำสมาสกรีกว่า *εὖ* แปลว่า ดีงาม, สูงส่ง และ *βοῦς* แปลว่า วัว

## เรื่องตามตำนานปรัมปรา

ตำนานของเกาะส่วนหนึ่งมีที่มาจากการปะทุของภูเขาไปบนเกาะ ซึ่งถูกโยงไปถึงการต่อสู้ระหว่างไทแทน และอสูรดึกดำบรรพ์ ก่อนที่จะมีเทพโอลิมปัส โดยเฉพาะตามเค้าโครงเรื่องของ ไททาโนมาเคีย (มหาสงครามของเหล่าไทแทน) อันเล่าถึงการต่อสู้กันระหว่างพวกไทแทน และเฮคาตอนคีร์ (Hecatonchires - "อสูรร้อยมือ")

## ประวัติศาสตร์

ในยุคโบราณเกาะยูบีอาได้รับการพาดพิงถึง ผ่านสองเมืองสำคัญบนเกาะ คือ แคลซิส กับ อีรีเทรีย (Eretria) ซึ่งโฮเมอร์ได้อ้างถึงในบัญชีรายชื่อเรือ หรือเนื้อหาในเล่มที่ 2 ของมหากาพย์อีเลียด ทั้งสองเมืองได้รับการตั้งรกรากโดยชาวไอโอเนียจากแอตติกา และต่อมาก็ขยายอาณานิคมต่อไปใน แมกนากรีเชีย และซิซิลี เช่น เรจิอัม และ คูไม (Cumae) จนไปถึงชายฝั่งของมาเกโดเนีย อาณานิคมเหล่านี้เปิดเส้นทางการค้าให้แก่กรีซ และมีบทบาทสำคัญในการขยายอารยธรรมตะวันตก เช่น การใช้หน่วยชั่งตวงวัดของยูบีอาตามเมืองของชาวไอโอเนีย โดยเฉพาะอย่างยิ่งในเอเธนส์ จนกระทั่งสิ้นศตวรรษที่ 7 ก่อน ค.ศ.

เมืองแคลซิส และอีรีเทรียเป็นเมืองคู่แข่งที่มีอำนาจสูสีกัน แต่เมื่อคราวอาณาจักรเปอร์เซียยกทัพมารุกรานกรีซครั้งแรก หลังจากยุทธการที่เทอร์มอพิลี และยุทธนาวีที่อาร์เตมิเซียม ทัพของเปอร์เซียก็สามารถเข้ายึดเอเธนส์ ยูบีอา และบีโอเชียไว้ได้
# อันดอร์ราลาเวยา

| อันดอร์ราลาเวยา |
| --- |
| ธงตรา |
| Country |  อันดอร์รา |
| Parishes | อันดอร์ราลาเวยา |
| พื้นที่ |
|  • ทั้งหมด | 30 ตร.กม. (10 ตร.ไมล์) |
| ความสูง | 1,023 เมตร (3,356 ฟุต) |
| ประชากร (2004) |
|  • ทั้งหมด | 22,884 คน |
|  • ความหนาแน่น | 762.8 คน/ตร.กม. (1,976 คน/ตร.ไมล์) |
| เว็บไซต์ | www.andorralavella.ad |

**อันดอร์ราลาเวยา** (กาตาลา: *Andorra la Vella*) เป็นเมืองหลวงของประเทศอันดอร์ราซึ่งตั้งอยู่บนเทือกเขาพิเรนีสระหว่างประเทศฝรั่งเศสกับประเทศสเปน อุตสาหกรรมหลักของเมืองคือด้านการท่องเที่ยว ถึงแม้ว่าประเทศจะมีรายได้นำเข้าจากการเป็นแหล่งหลบภาษี นอกจากนั้นยังมีสินค้าพื้นเมืองอย่างเฟอร์นิเจอร์และบรั่นดี

## ประชากร

อันดอร์ราลาเวยามีประชากรตามการสำรวจในปี ค.ศ.2009 จำนวน 23,380คน โดยจำแนกเป็น ชาวสเปน 43% ชาวอันดอร์รา 33% ชาวโปรตุเกส 11%ชาวฝรั่งเศส 7% และกลุ่มอื่นๆ

| ค.ศ.2005 | ค.ศ.2006 | ค.ศ.2007 | ค.ศ.2008 | ค.ศ.2009 |
| --- | --- | --- | --- | --- |
| 23,587 | 24,211 | 24,574 | 24,678 | 23,380 |

## เมืองพี่เมืองน้อง

* ซัมป็อลดามาร์  (บาร์เซโลนา สเปน)
* บัลส์  (ตาร์ราโกนา สเปน)

## อ้างอิง
# โลกรอญโญ

ที่ตั้งในประเทศสเปน
**โลกรอญโญ** (สเปน: *Logroño*) ตั้งอยู่ริมฝั่งแม่น้ำเอโบรทางภาคเหนือของประเทศสเปน เป็นเมืองหลักของแคว้นปกครองตนเองลาริโอฆาซึ่งเดิมเป็นที่รู้จักกันในชื่อจังหวัดโลกรอญโญ ศูนย์กลางการผลิตไวน์ริโอฆาซึ่งทำให้พื้นที่แถบนี้มีชื่อเสียง และมีอุตสาหกรรมผลิตภัณฑ์จากสิ่งทอ โลหะ และไม้ อยู่ห่างจากเมืองบิลบาโอ 152 กิโลเมตร ห่างจากกรุงมาดริด 336 กิโลเมตร และห่างจากเมืองบาร์เซโลนา 468 กิโลเมตร ในปี ค.ศ. 2006 มีประชากร 147,036 คน

โลกรอญโญเป็นที่ตั้งถิ่นฐานเก่าของชาวโรมันในช่วงแรกและชาวเคลต์ในช่วงต่อมา ในฐานะเมืองการค้าที่มีชื่อว่า "วาเรย์อา (Vareia)" จนกระทั่งในคริสต์ศตวรรษที่ 10 กษัตริย์แห่งนาวาร์และกษัตริย์แห่งกัสติยาต่างแย่งชิงอำนาจปกครองเหนือเมืองนี้ และในที่สุดก็ถูกผนวกเป็นส่วนหนึ่งของราชอาณาจักรกัสติยา
# อิไพรัส (ภูมิภาค)

แผนที่โบราณของอิไพรัส
**อิไพรัส**, **เอปีรุส** (อังกฤษ, ละติน: *Epirus*) หรือ **อีปีรอส** (กรีก: Ήπειρος) เป็นภูมิภาคทั้งทางภูมิศาสตร์และประวัติศาสตร์ที่ตั้งอยู่ในยุโรปตะวันออกเฉียงใต้ ปัจจุบันภูมิภาคอิไพรัสแบ่งระหว่างแคว้นอิไพรัส ทางตะวันตกเฉียงเหนือของประเทศกรีซ กับจังหวัดจีโรกอสเตอร์, วโลเรอ, เบรัต และกอร์เชอทางตอนใต้ของประเทศแอลเบเนีย

## ดูเพิ่ม

* ภูมิภาคในประเทศกรีซ

## แหล่งข้อมูลอื่น

 วิกิมีเดียคอมมอนส์มีสื่อเกี่ยวกับ อิไพรัส
# ซีเรีย (มณฑลของโรมัน)

**ซีเรีย** หรือ **ไซรีอา** (ละติน: *Syria*) เป็นมณฑลของจักรวรรดิโรมันในยุคแรก ที่ผนวกและเป็นส่วนหนึ่งของสาธารณรัฐโรมัน เมื่อ 64 ปีก่อนคริสตกาล โดยปอมปีย์ ใน สงครามมิธริดาติกที่สาม หลังจากความพ่ายแพ้ของ พระเจ้าไทกราเนสมหาราช กษัตริย์แห่งอาร์เมเนีย

มณฑลซีเรีย (สีแดง)
## อ้างอิง
# อัครทูต

พระเยซูและอัครทูต
**อัครทูต** (อังกฤษ: *Apostles*; Ἀπόστολος, apostolos แปลว่า "ผู้ถูกส่งออกไป" เช่น ข่าวสารหรือตัวแทน) หรือ **อัครสาวก** ตามพระวรสารสหทรรศน์และธรรมเนียมทางศาสนาคริสต์ใช้หมายถึงอัครสาวกสิบสองคน ที่พระเยซูทรงเลือก ตั้งชื่อ และฝึกเพื่อจะได้ส่งออกไปทำการประกาศข่าวดี หลังจากยูดาส อิสคาริโอท ทรยศต่อพระเยซู อัครสาวกที่เหลือภายใต้การนำของซีโมนเปโตรจึงจับฉลากเลือกมัทธีอัสซึ่งติดตามพระเยซูมาตั้งแต่ต้นขึ้นเป็นอัครทูตแทน ฉะนั้นเมื่อถึงเทศกาลเพนเทคอสต์ที่พระวิญญาณบริสุทธิ์เสด็จลงมาประทับกับสาวกของพระเยซู จำนวนอัครทูตจึงมีสิบสองคนเท่าเดิม

## อัครทูตสิบสองคน

ตามพระวรสารสหทรรศน์ (มาระโก 3:13 -19, มัทธิว 10:1 -4, ลูกา 6:12 -16) อัครทูตที่เลือกและแต่งตั้งโดยพระเยซูเมื่อเริ่มสั่งสอนเทศนาก็ได้แก่

1. ซีโมนเปโตร
2. ยากอบ บุตรเศเบดี
3. ยอห์นอัครทูต น้องของยากอบ บุตรเศเบดี
4. อันดรูว์ น้องของซีโมนเปโตร อดีตสาวกของยอห์นผู้ให้บัพติศมา
5. ฟีลิปอัครทูต จากเบ็ธไซดา ที่กาลิลี
6. บารโธโลมิวอัครทูต
7. มัทธิวผู้นิพนธ์พระวรสาร
8. โธมัสอัครทูต
9. ยากอบ บุตรอัลเฟอัส
10. ยูดาอัครทูต
11. ซีโมนเศโลเท
12. ยูดาส อิสคาริโอท (ไม่ได้รับการประกาศเป็นนักบุญ)

อัครทูตสิบสองคนนี้พระเยซูเป็นผู้แต่งตั้งเอง เมื่อยูดาส อิสคาริโอททรยศพระเยซูแล้วฆ่าตัวตายไป อัครทูตที่เหลือสิบเอ็ดคนจึงจับสลากเลือกอัครทูตคนใหม่เพิ่ม คือ

* มัทธีอัส

นอกจากนี้ยังมีสาวกอื่น ๆ ที่ได้รับยกย่องหรือเรียกตนเองว่าอัครทูตด้วย และเป็นที่ยอมรับจนปรากฏในคัมภีร์ไบเบิล ได้แก่

* เปาโลอัครทูต
* บารนาบัส
* ยากอบผู้ชอบธรรม

## อ้างอิง

## แหล่งข้อมูลอื่น

* ใครคืออัครสาวก/อัครทูตทั้ง 12 คนของพระเยซูคริสต์?, gotquestions.org
# หนังสือเอสรา

**หนังสือเอสรา** (อังกฤษ: *Book of Ezra*) เป็นหนังสือในคัมภีร์ฮีบรูซึ่งเดิมอยู่รวมกับหนังสือเนหะมีย์เป็นหนังสือเล่มเดียวกัน ซึ่งนิยมเรียกในทางวิชาการว่า เอสรา–เนหะมีย์ หนังสือสองเล่มนี้ได้แยกออกจากกันโดย rabbinic bibles ฉบับพิมพ์ครั้งแรกเมื่อต้นศตวรรษที่ 16 ตามธรรมเนียมของคริสต์ศาสนิกชนละตินในยุคกลาง เนื้อหาของหนังสือเขียนด้วยภาษาฮีบรูและภาษาแอราเมอิก โดยมีเรื่องราวเกี่ยวกับการกลับสู่ศิโยนหลังสิ้นสุดการตกเป็นเชลยในบาบิโบน หนังสือเอสราร่วมกับหนังสือเนหะมีย์นำเสนอฉากสุดท้ายของเรื่องเล่าประวัติศาสตร์ในคัมภีร์ฮีบรู

หนังสือเอสราแบ่งออกเป็น 2 ส่วน ส่วนแรกเล่าเรื่องเกี่ยวกับการกลับจากการตกเป็นเชลยครั้งแรกในปีแรกของรัชสมัยไซรัสมหาราช (538 ปีก่อนคริสตกาล) และการสร้างกับการถวายพระวิหารในเยรูซาเล็มหลังใหม่ในปีที่ 6 ของรัชสมัยดาริอุสที่ 1 (515 ปีก่อนคริสตกาล) ส่วนที่ 2 เล่าเรื่องเกี่ยวกับการเดินทางของเอสรามายังเยรูซาเล็มและความพยายามของเขาที่จะชำระชาวยิวจากการแต่งงานกับผู้ที่ไม่ใช่ชาวยิว

ในรูปแบบของการเล่าเรื่องที่ลักษณะหมุนเวียนของหนังสือ พระเจ้าของอิสราเอลทรงดลใจกษัตริย์แห่งเปอร์เซีย 3 ครั้งให้มอบหมายผู้นำจากหมู่ชาวยิวในการปฏิบัติภารกิจ ครั้งแรกเพื่อการสร้างพระวิหารขึ้นใหม่ ครั้งที่สองเพื่อชำระชุมชนชาวยิว และครั้งที่สามเพื่อสร้างกำแพงของเมืองศักดิ์สิทธิ์ ภารกิจที่สามนี้เป็นของเนหะมีย์ซึ่งไม่ได้เป็นส่วนหนึ่งของหนังสือเอสรา

## อ้างอิง

## แหล่งข้อมูลอื่น

**คำอธิบายของหนังสือเอสรา Blenkinsopp, Joseph, "Ezra-Nehemiah: A Commentary" (Eerdmans, 1988)
* Blenkinsopp, Joseph, "Judaism, the first phase" (Eerdmans, 2009)
* Coggins, R.J., "The Books of Ezra and Nehemiah" (Cambridge University Press, 1976)
* Eskenazi, Tamara Cohn, "Ezra: A New Translation with Introduction and Commentary" (Yale University Press, 2023)
* Fensham, F. Charles, "The books of Ezra and Nehemiah" (Eerdmans, 1982)
* Grabbe, L.L., "Ezra-Nehemiah" (Routledge, 1998)
* Grabbe, L.L., "A history of the Jews and Judaism in the Second Temple Period, Volume 1" (T&T Clark, 2004)
* Pakkala, Juha, "Ezra the scribe: the development of Ezra 7–10 and Nehemiah 8" (Walter de Gryter, 2004)
* Throntveit, Mark A., "Ezra-Nehemiah" (John Knox Press, 1992)

**คำแปลของหนังสือเอสรา Ezra (Judaica Press) – translation [with Rashi's commentary] at Chabad.org
* Bible Gateway (opens at NIV version)
* Ezra – King James Version
* Bible: Ezra หนังสือเสียงสาธารณสมบัติที่ LibriVox

|  |  |  |
| --- | --- | --- |
| ก่อนหน้า **หนังสือดาเนียล** | หนังสือเอสรา*

---

คัมภีร์ฮีบรู** | ถัดไป **หนังสือเนหะมีย์** |

|  |  |  |
| --- | --- | --- |
| ก่อนหน้า **1-2 พงศาวดาร** | หนังสือเอสรา*

---

พันธสัญญาเดิม ของศาสนาคริสต์ตะวันตก** | ถัดไป **หนังสือเนหะมีย์** |

|  |  |  |
| --- | --- | --- |
| ก่อนหน้า **1 แอสดราส** | หนังสือเอสรา*

---

พันธสัญญาเดิม ของศาสนาคริสต์ตะวันออก** | ถัดไป **หนังสือเนหะมีย์** |